Satelliitidel põhineva positsioneerimise käigus kasutatakse RTK ehk Real Time Kinematic tehnoloogiat, mis suurendab reaalajas asukoha määramise täpsust. Matemaatilise algoritmi abil kõrvutatakse satelliitidelt ja maapealsetelt püsijaamadelt saabuvaid signaale ning saavutatakse reaalajas mõnesentimeetrise täpsusega positsioneerimine. Selline täpsus on geodeetiliseks mõõdistamiseks vajalik. Eesti keeles saab positsioneerimistäpsuse parandamise tehnoloogiatest ülevaate Vikipeediast.